অভয়াপুৰীঃ পঞ্চায়ত নিৰ্বাচনৰ দিন চমু অহাৰ লগে লগে শাসকীয় দল বিজেপিয়ে সাংগঠনিক ভেটি অধিক শক্তিশালী কৰিবলৈ ব্যাপক তৎপৰ হৈ পৰিছে৷ ইতিমধ্যে দলৰ ৰাজ্যিক নেতা-কৰ্মীৰ লগতে তৃণমুল পৰ্যায়ৰ কৰ্মীসকলে সভা সমিতি অনুষ্ঠিত কৰি ৰাইজৰ মাজত সোমাবলৈ চেষ্টা অব্যাহত ৰাখিছে৷ শাসকীয় দল বিজেপিয়ে বঙাইগাঁও জিলাৰ অভয়াপুৰীৰ বেজবৰুৱা ভৱনত মঙলবাৰে এখন কৰ্মী সভা অনুষ্ঠিত কৰে৷ বঙাইগাঁও জিলা বিজেপিৰ সভাপতি সুখেন ৰায়ৰ সভাপতিত্বত অনুষ্ঠিত হোৱা সভাত উপস্থিত থাকে দলটোৰ ৰাজ্যিক সভাপতি ৰঞ্জিত দাসৰ লগতে ৰাজ্যিক সম্পাদক সাংগঠনিক ফনীন্দ্ৰনাথ শৰ্মা৷ প্ৰায় দুই শতাধিক দলীয় কৰ্মীয়ে অংশগ্ৰহণ কৰা খনত গোলকগঞ্জৰ বিজেপিৰ বিধায়ক অশ্বিনী কুমাৰ ৰায়ৰ লগতে দলটোৰ কেইবাগৰাকী জ্যেষ্ঠ নেতাি অংশগ্ৰহণ কৰে।
অভয়াপুৰীত বিজেপিৰ ৰাজ্যিক সভাপতি ৰঞ্জিত দাসৰ উপস্থিতিত কৰ্মী সভা